**Prijava za lokalne timove B.Cell projekta u Kragujevcu, Nišu i Novom Sadu**Organizacioni tim B.Cell prjekta širi tim u Kragujevcu, Novom Sadu i Nišu. Došlo je vreme za nove razmere, nove kreativne ideje i novi ugao viđenja problema uz podršku i iskustvo dosadašnjih koordinatora i saradnika, koji će nam omogućiti da ceo ovaj koncept unapredimo i poboljšamo.

Platforma B.Cell namenjena je studentima biomedicinskih usmerenja i stažerima. Cilj je razviti nove, brze i zanimljive nacine pružanja relevantnih i najnovijih vesti iz sfera medicine, farmacije i biotehnologije sa fokusom na onkologiju. Elektronsko učenje, nova iskustva I beneficije za angažman.

**Gde se najbolje pronalazite?**

**EDU tim**
- članovi EDU tima primarno uređuju edukativni sadržaj platforme
- učestvuju u pronalasku novih tema za obradu, relevantne literature i u pisanju sadržaja za EDU hub
- učestvuju u osmišljavanju studija slučaja – case study
- učestvuju u formiranju testova za sakupljanje ćelija
Članovi EDU tima se mogu po potrebi uključiti u organizaciju aktivnosti B.Cell-a i u uspostavljanje saradnje sa stručnjacima i kompanijama iz oblasti onkologije.

**CR tim**
- uspostavljanje saradnje sa farmaceutskim, biotehnološkim i IT kompanijama i institucijama
- povezivanje studenata i drugih aktivnih korisnika platforme s spoljnim partnerima
- organizovanje tematskih događaja za aktivne korisnike platforme, kao što su pohađanje predavanja i seminara, učešće na radionicama, rad na praksi, posete kompanija
- praćenje najnovijih dostignuća u onkologiji

**PR tim
-** planiranje strategija i kampanja u cilju povećanja informisanosti javnosti o B.Cell projektu
- online i offline promocija projekta
- organizovanje i/ili promocija različitih akcija i događaja, kao zadužen pojedinac, tim ili kroz saradnju sa drugim organizacijama
- vođenje i održavanje profila na društvenim mrežama uz kreiranje kreativnog sadržaja za društvene mreže
- izrada plana rada tima za određeni vremenski period
- saradnja sa medijima ( internet, novine, portali, televizija, radio emisije)
- pisanje, osmišljavanje i držanje prezentacija i izjava za javnost

Prijave za lokalne timove u gradovima biće otvorene od **13.-20. marta 2018.godine. Potrebno je da na prijavu i CV pošaljete putem sledećeg** [**LINKA**](https://form.jotformeu.com/70862419939368)Više možete pogledati na [www.bcell.rs](http://www.bcell.rs)
Postanite deo drugačijeg, inovativnog B.Cell projekta!

*\* Ukoliko imate bilo kakvih pitanja o mogućnostima, načinu prijave ili zaduženima, budite slobodni da se obratite na pr@bcell-serbia.org*

**BUDI U TOKU DANAS, DA BI POMOGAO SUTRA!**